மாற்றம் கொண்டு வந்த காதல்  - காதல் கவிதை

தினம் கண்டுதுளிர்த்த கண்களுக்கு 
  நீ வந்து சென்றது வரம் 
  தினம் வந்துசெல்ல இது 
  அம்மன்கோவில் கருவறை அல்ல 
  இருந்து வாசம்செய்ய எந்தன் 
  இதயஅறை இது 
  தும்மலைபோல் சடுதியில் 
  வெளிப்பட்டுவிடுமோ என்று 
  பயந்தேமறைத்து சிரமப்படுகிறேன் 
  என் காதலையும் 
  காமத்தை இலக்கணமாக்கும் உலகில் 
  காதலை காணிக்கையாக்குகிறேன் 
  காலில்வீழ்ந்து கிடப்பவளாக 
 நீ வேண்டாம் 
  காயம் நெஞ்சில்பட்டால் 
  ஒருஆதாயம் தருபவளாக 
  இருந்தால் போதும் 
  தலைகால் புரியாத மகிழ்ச்சியில் 
  தன்னடக்கம் கருதி மறைத்து 
  கொள்கிறேன் காதலை அல்ல 
  காயம்பட்ட இதயத்தை 
  இருந்தும்என்னுள் 
  எண்ணிக்கொள்கிறேன் 
 மாற்றங்களை கொண்டுவந்த 
  காதல் அனைத்தையும் 
  மாற்றும் என்று.